Rikunarita-ORG/Wikinium huggingface dataset:
# Nizozemci

| Nizozemci/Holanđani Nederlanders |
| --- |
|  |
| Ukupna populacija:
 | od 15 do 25 miliona
 |
| Populacija:
 | Nizozemska, Belgija, Nemačka, SAD, Južna Afrika
 |
| Jezik:
 | nizozemski
 |
| Religija:
 | katolici oko 30%,reformisti(kalvinisti) 20%,nereligiozni i ateisti oko 50%,mali broj budisti,muslimani,hinduisti
 |
| Etnička grupa:
 | Germani
 |

**Nizozemci** ili **Holanđani** (nizozemski *Nederlanders*) je naziv za germansku etničku grupu koja potječe iz oblasti sjeverozapadne Evrope poznate kao Nizozemska.

Većina predaka današnjih Nizozemaca bili su Franci, koji su se na područje Nizozemske naselili oko godine 400. a kasnije predstavljali jezgru Franačke države. Njenom podjelom je područje Nizozemske pripalo Svetom rimskom carstvu, ali su lokalni plemići relativno brzo ostvarili *de facto* nezavisnost.

Ključni događaj za stvaranje moderne nizozemske nacije bila je reformacija, koja je, pogotovo u svojoj kalvinističkoj verziji, među stanovnicima Nizozemske našla plodno tlo. To se dogodilo kada je tim oblastima vladala Španija, čiji je dvor bio pod snažnim utjecajem Katoličke crkve te zbog hereze praktički sve Nizozemce osudio na smrt. Uslijedio je dug i krvavi Osamdesetogodišnji rat u kome je sjeverni dio Nizozemske ostvario nezavisnost i profilirao se u jednu od ekonomskih najmoćnijih te kulturno najnaprednijih država na svijetu. Južni dio Nizozemske je ostao pod katoličkom vlašću, te se tamo razvio poseban etnički identitet Flamanaca.

Kao pomorski narod, Nizozemci su u 17. vijeku počeli kolonizirati prekomorske zemlje, te su tako u Sjevernoj Americi osnovali današnji New York, a na jugu Afrike Capetown. U Sjevernoj Americi su nizozemske zajednice u 18. i 19. vijeku asimilirane u novu američku naciju, iako je dio njih - od kojih je najpoznatija sekta amiša - očuvao svoj posebni identitet. Na jugu Afrike se nakon pada kolonije pod britansku vlast nizozemska zajednica otpočela emigraciju u unutrašnjost kontinenta i do kraja 19. vijeka formirala posebni etnički identitet zvan Afrikaneri.

Zbog činjenice da se veliki dio poljoprivrednog zemljišta nalazi ispod razine mora je Nizozemce kroz vijekove natjerala da radišnost prigrle kao svoju najveću vrlinu, isto kao što je prosperitet stečen prekomorskom trgovinom stvorio tradiciju tolerancije po kojoj se Nizozemska danas ističu među svim zemljama Evrope i svijeta. Prvi koji su uživali te plodove bili su Židovi, a kasnije i hugenoti protjerani iz katoličke Francuske. Kasnije se ta tradicija odrazila i kroz prihvaćanje liberalizma u društvenoj sferi - a najpoznatije manifestacije toga jesu seksualna revolucija, legalizacija prostitucije i istospolnih brakova, kao i dekriminalizacija marihuane i *lakih droga*. Nizozemsku tradiciju tolerancije je, međutim, u posljednje vrijeme izazvao sve veći broj imigranata iz muslimanskih zemalja koji liberalizam zemlje-domaćina smatraju nespojivim sa svojim vjerovanjima.

## Vanjske veze

* Dutch Immigrant Communities in Canada Arhivirano 2011-11-27 na Wayback Machine-u
* NLBorrels, a global network for Dutch Expatriates
# Rt dobre nade

| Rt dobre nade Cabo da Boa Esperança |
| --- |
| Satelitska snimka Rta dobre nadeSatelitska snimka Rta dobre nade |
|  |
| Koordinate: ﻿ / ﻿ |
| **Država** |  Južna Afrika
 |
| **Provincija** | Western Cape
 |
|  |
| Karta
 |
| Rt dobre nadeclass=notpageimage| *Rt dobre nade* na karti Južne Afrike |

**Rt dobre nade** (holandski: *Kaap De Goede Hoop*, afrikaans: *Kaap die Goeie Hoop*, engleski: *Cape of Good Hope*, portugalski: *Cabo da Boa Esperança*) je stjenoviti rt na južnom kraju poluotoka Kejp u južnoafričkoj provinciji Western Cape. Ime Rt dobre nade od 17. do 20. vijeka koristilo se i za istoimenu nizozemsko-britansku koloniju na tom području.

## Geografija

Rt dobre nade je visoka strma litica, koja poput jezičca ulazi 20 km u more. Nalazi se oko 45 km južno od Kaapstada, grada koji je po rtu dobio ime. Rt nije najjužnija točka Afrike, već je to 150 km udaljeni Aguljaski rt, jer tek od njega afrička obala skreće prema istoku i Indijskom oceanu. No, bez obzira na to što nije najužniji, Rt dobre nade ima posebno mjesto u svijetu pomoraca i toliko je slavan da ga jednostavno zovu samo **Kejp** (rt).

Karta Rta dobre nade
Rt je praktički gola stijena, obrasla rijetkom travom i grmljem, koja se nastavlja i ispod vode i zalazi duboko u ocean sa brojnim stijenama koje leže samo 50 cm do 3 metra ispod površine vode, koji put im se za jake oseke vide vršci, ali najčešće ne. Zbog toga, kao i zbog jakih morskih struja i olujnih vjetrova, Rt dobre nade je u vrijeme jedrenjaka bilo izuzetno teško oploviti tako da su se brojni brodovi nasukali na njegove šiljate stijene i potonuli. Računa se da na dnu oko rta leži oko 3000 brodskih olupina.

## Pomorska historija

Slika Thomasa Whitcombea *Pogled na Cape Town i Rt dobre nade*
Do Rta dobre nade prvi je doplovio i otkrio ga portugalski pomorac Bartolomeu Dias u aprilu 1488. godine, i to tek pri povratku u Portugal, nakon što je doplovio do kraja Afrike. Kad je plovio na jug, oplovio ga je u velikom luku, tako da ga nije ni vidio, ali kad se vraćao plovio je uz obalu i jasno ga uočio. On ga je navodno nazvao *Cabo das Tormentas* (dosl. Olujni rt), a tek mu je portugalski kralj João I. Portugalski, dao ime *Cabo da Boa Esperança* (Rt dobre nade) jer mu je to otkriće bilo dobar znak da se do Indije može doći morskim putem iz Evrope. Neki današnji historičari sumnjaju u vjerodostojnost tih tvrdnji i misle da ga je sam Dias nazvao Rtom dobre nade.

Nojevi na rtu
Rt dobre nade poznat je među mornarima po olujnim nevremenima i jakim morskim strujama jer se tu sudaraju topla Aguljaska struja iz Mozambika i hladna Benguelska struja iz Antarktika. Na poluotoku postoji svjetionik, ali ne na Rtu dobre nade već na nešto istočnijem Rtu Point udaljenom oko 2 km. Od 1939. područje rta (jug poluotoka Kejp) je nacionalni park (Nature Reserve). U parku živi oko 250 vrsta ptica, 1100 vrsta biljaka, od kojih su mnoge endemske vrste. More je bogato kitovima, pingvinima, tuljanima i delfinima.

## Reference

## Vanjske veze

* *Panoramska fotografije Rta dobre nade*
* *Cape of Good Hope* na portalu Encyclopædia Britannica (`en`)
# Homo

Homo (na latinskom, "osoba" ili "čovjek") je u naučnoj klasifikaciji biološki rod (*genus*), koji uključuje modernog čovjeka kao biološku vrstu i njegove bliske srodnike; riječ "human" potiče iz riječi *humanus*, što je pridjevska izvedenica iz riječi *homo*.

Kao riječ i izraz, "čovjek" je istorijski, vjerski i kulturno uvriježena riječ koja se koristi u smislu označavanja ljudske vrste općenito, tj. pokrivajući sve rodove i polove: muškarce, žene, djecu, transseksualne osobe, itd. U nedostatku boljeg neutralnog izraza, riječ čovjek se koristi kao prevod latinske riječi *homo* koja označava "osobu." Slično stanje je i u mnogim drugim jezicima, kao na primjer, u engleskom, gdje se riječ *man*, doslovno "muškarac," često, mada ne uvijek, koristi u smislu ljudskog bića, pa prema tome uključuje i seksualne polove koji nisu muški, kao na primjer žene.

Procijenjeno je da je ovaj rod star 1,5 do 2,5 miliona godina. Sve njegove vrste, osim *homo sapiens* su izumrle; posljednji živi srodnik, *homo neanderthalensis* ("neandertalski čovjek"), izumro je prije 30.000 godina, mada najnoviji podaci sugerišu da je *homo floresiensis* ("floreski čovjek"), živio sve do prije 12.000 godina.

Manjina zoologa smatra da bi vrste čimpanzi (za koje se obično drži da pripadaju rodu *pan*), a moža i gorile (koje se smatraju da pripadaju rodu *gorilla*), zasnivajući se na genetskim sličnostima, trebalo biti uključene u ovaj rod. No, većina naučnika tvrdi da se čimpanze i gorile prilično anatomski razlikuju između sebe i ljudi da bi mogle pripadati ovom rodu. Rod *homo* je najbliže povezan s vrstom *kenyanthropus platyops* ("kenijskim čovjekom"), koja je jedna od vrsti iz koje je on najvjerovatnije potekao. Kroz tu vrstu, drugi najbliži srodnik *homo* vrste je grupa vrsta iz rodova *paranthropus* i *australopithecus*, čija se evoluciona grana odvojila of proto-*homo* razvojne linije prije nekih 5 miliona godina.
# Zemljoradnja

**Zemljoradnja** je grana poljoprivrede koja se bavi obradom zemljišta i uzgojem kultivisanih biljaka. Njen razvoj i zastupljenost zavise od geografske širine i nadmorske visine. Razlikujemo *ekstenzivnu* zemljoradnju (slabo razvijena u pogledu oruđa i prinosa) i *intenzivnu* zemljoradnju (primena agrotehničkih mera i mehanizacije).

Zemljoradnja se može podeliti na:

* ratarstvo
* voćarstvo
* vinogradarstvo
* livadarstvo
* cvećarstvo

## Povezano

* Poljoprivreda
	+ Stočarstvo

## Literatura

* Mastilo, Natalija (2005): *Rečnik savremene srpske geografske terminologije*, Geografski fakultet, Beograd
* Stemić Milomir, Jaćimović Bratislav (2006): *Osnovi agrarne geografije*, Jantar grupa, Zemun
# Xhosa

**Xhosa** je zajednički naziv za srodna Bantu plemena koja žive u jugoistočnom dijelu današnje Južne Afrike.

Xhosa su ime dobile po Uoxhosi, svom mitskom praocu. Smatra se da potječu iz oblasti afričkih Velikih jezera, odakle su započeli postepenu migraciju prema jugu oko godine 1400. Xhosa, koji govore Xhosa jezikom, bili su poznati prema otvorenosti prema drugim kulturama tako da su po dolasku u današnju domovinu u svoje redove inkorporirali velike dijelove domorodačkog kojsanskog stanovništva, a jezik im vrvi velikim brojem posuđenica iz kojsanksih i Griqua jezika.

Prvi kontakti između Xhosa i evropskih doseljenika zabilježeni su u Istočnom Capeu početkom 18. vijeka, a krajem 18. vijeka se bilježe prvi sukobi između njih i predaka današnjih Bura. Xhosa su početkom 19. vijeka bili teško pogođeni Mfecaneom, a morali su napustiti dijelove teritorija pred najezdom Zulua. Godine 1856. ih je teško pogodio i bizarni događaj za koji je kriva samozvana proročica Nongqawuse.

Usprkos svemu tome, Xhosa su postali jedan od najbrojnijih etničkih skupina Afrike. S vremenom su počeli dominirati borbom protiv apartheida te su mnogi od vođa Afričkog nacionalnog kongresa kao Nelson Mandela, Walter Sisulu i Thabo Mbeki rodom Xhosa, isto kao i biskup Desmond Tutu, dobitnik Nobelove nagrade za mir. Za vrijeme apartheida je južnoafrička vlada za njih predvidjela dva bantustana zvan Transkei i Ciskei.

Danas Xhosa ima oko 8 miliona. Po vjeri su uglavnom animisti i kršćani.

## Vanjske veze

* Xhosa Folklore - a collection of Xhosa folklore collected in 1886.
# Velika riblja rijeka

| Velika riblja rijeka Great Fish River  |
| --- |
|  |
| Lokacija |
| Države |  Južna Afrika |
| Gradovi | Cradock |
| Hidrografija |
| Izvor   – aps. visina | planina Roolkop 1300 m |
| Ušće   – aps. visina | jugoistočno od grada Grahamstowna (Indijski ocean) 0 m |
| Dužina | 692 km |
| Pritoke | Great Brak, Tarka |
| Hidrologija |
| Protok   – srednji |  ? m³/s |
| Sliv   – površina |  30.800 km² |
| Ulijeva se u | Indijski ocean |

**Velika riblja rijeka** (engleski: **Great Fish River**, afrikaans: **Groot-Visrivier**) je jedna od većih rijeka Južnoafričke Republike. Nalazi se u provinciji Eastern Cape i utječe u Indijski ocean. Velika riblja rijeka duga je 692 km i ima slivno područje od 30.800 km².

## Hidrografija

Velika riblja rijeka izvire na nadmorskoj visini od 1300 m, istočno od gradića Graaff-Reineta, na masivu Karoo u podnožju planine Roolkop. Od izvora teče prema sjeveroistoku do ušća svoje najveće pritoke rijeke Great Brak (Groot brakrivier), koja izvire na 2100 metara nadmorske visine, 48 km južno od rijeke Oranje, sjeveroistočno od Nelspruita. Zatim teče prema jugu gdje južno od Cradocka prima drugu veliku pritoku rijeku Tarka, koja dotiče sa sjeveroistoka s masiva Winterberga. Nešto južnije prima rijeke Baviaans i Kat s istoka. Velika riblja rijeka teče uglavnom pravilno prema jugu, ali na pola svog toka do oceana, kad primi rijeku Koonap naglo skreće prema istoku i teče prema svom ušću u Indijski ocean 60 km jugoistočno od grada Grahamstowna.

## Historija

Portugalci su zvali tu rijeku **Rio de Infante**, a lokalni Hotentoti **Oub** (*Riba*). Početkom 15. vijeka teritorij rijeke i sve krajeve sjevernoistočno od nje zaposjela su plemena Nguni. U prvoj polovici 19. vijeka dolina donjeg toka Velike riblje rijeke postala je bojno polje između nadirajućih bursko-britanskih doseljenika iz Cape Towna i domorodačkih plemena.

## Hidrotehnika

Vode Velike riblje rijeke su male i neujednačene, ali je usprkos tom napravljen sistem za navodnjavanje njegovog sliva. To je napravljeno 1980. izgradnjom najdužeg vodenog tunela na svijetu od 82 km, kojim se vode iz rijeke Oranje, iz akomulacionog jezera kod Brane Gariep (nekadašnje Brane Hendrik Verwoerd) dovode u rijeku Great Brak.

## Izvori

## Vanjske veze

* Park prirode Great Fish River Arhivirano 2009-02-19 na Wayback Machine-u (`en`)
* *Great Fish River* na portalu Encyclopædia Britannica (`en`)
# Matabele

**Ndebele** ili **Matabele** su ogranak Zulua koji su pobegli od kralja Šake 1823. godine, pod vodstvom Mzilikazija koji je bio general u Šakinoj vojsci. Danas su češće poznati pod imenom Ndebele ili amaNdebele.

Prvo su se kretali prema zapadu, gde su napravili haos u periodu istorije juga Afrike koji je poznat kao Mfekane ("Lomljava"). U početku su sledbenici Mzilikazija brojali oko 500 ljudi. U blizini današnjeg grada Pretorije (Pretoria) ili Cvane (Tshwane) su osnovali naselje Mlalandlela (Mhlahlandlela). Kasnije su došli u kontakt sa Cvana (Tswana) narodom čijom zaslugom su dobili ime Matabele. Tabele dolazi od *tabela* što znači "oterani".

Zatim su 1834. godine krenuli prema severu, na teritoriju današnjeg Zimbabvea, gde su se borili protiv Šona, da bi se na kraju naselili na teritoriji koja se danas naziva Matabelelend. U toku migracije, velik broj pokorenih lokalnih klanova i individualaca su se pridružili pokretu i apsorbovani su u Matabele narod. Oni su usvojili jezik ali su imali niži socijalni status nego članovi originalnih klanova poreklom iz Zulu kraljevine.

Lobengula koji je došao na vlast 1868. godine, posle smrti Mzilikazija, vladao je sve do poraza 1890-ih od strane Britanske južnoafričke kompanije (British South Africa Company) pod vodstvom Cecila Rodesa i Leandera Džamesona.

## Povezano

* Provincije Zimbabvea
* Matabelelend Sever
* Matabelelend Jug
# Highveld

| Highveld
 |
| --- |
| Pogled na tipični pejzaž Highvelda u provinciji GautengPogled na tipični pejzaž Highvelda u provinciji Gauteng |
|  |
| Koordinate: ﻿ / ﻿ |
| **Država** |  Južnoafrička Republika
 |
| **Provincija** | North Cape Mpumalanga Free State North West Limpopo Gauteng
 |
|  |
| **Površina**  |
|  - **Ukupna** | 400.000 km²
 |
| **Visina** | 1200 – 1800
 |
|  |
| Karta
 |
| Položaj Highvelda na karti Južne Afrike Položaj Highvelda na karti Južne Afrike
 |

**Highveld** je visoravan u unutrašnjosti Južnoafričke Republike, na kojoj se smjestio Johannesburg i brojni drugi veliki gradovi kao što su Pretoria, Bloemfontein, Vereeniging, Welkom i Carletonville. Highveld je svjetski poznat po svojim rudnicima zlata koje je otkriveno u 19. vijeku kod Johannesburga, oni su i danas najbogatiji rudnici tog metala na svijetu. Highveld je sintagma od afrikaanskih riječi **high** (visok) i **veld** (travnjak), što doslovno opisuje fizičke karakteristike regije.

## Geografija

Highveld ima nadmorsku visinu od 1200 do 1800 m. Prostire se po dijelovima južnoafričkih provincija Mpumalanga, North Cape, North West i Limpopo. Cijela provincija Gauteng leži na Highveldu i sjeverni dio provincije Free State. Highveld sa sjevera (sjeveroistoka i sjeverozapada) omeđuju Bushveld i Lowveld, s istoka masiv Drakensberg, a pustinja Kalahari na zapadu i Karoo na jugozapadu. Highveld pokriva površinu od gotovo 400.000 km², ili otprilike 30 % južnoafričke površine.

## Klima

Highveld ima kontinentalnu klimu po Köppenovoj klasifikaciji klime, s blagim suhim zimama i toplim kišnim ljetima (novembar, decembar, januar) kad su česte grmljavinske oluje. Zimi su česti mrazevi.

## Reference

## Vanjske veze

* The Highveld - South Africa Arhivirano 2012-06-02 na Wayback Machine-u (`en`)
* World Wildlife Fund ecoregion report (`en`)
# Njemačka Jugozapadna Afrika

Zastava
**Nemačka jugozapadna Afrika** je bila kolonija nemačkog carstva između 1884. godine i 1920. godine. Ova kolonija se nalazila na teritoriji današnje Namibije.

Istorija Nemačke Jugozapadne Afrike počinje u 1883. godini. Te godine nemački trgovac Adolf Lideric kupuje zemljište od vođe lokalnog plemena na teritoriji poznatom pod imenom Angra Pekuenja. Zbog straha od preuzimanja njegovog zemljišta od strane Velike Britanije on 24. aprila 1884. godine stavlja svoje zemljište pod kontrolu Nemačkog carstva. 17. avgusta iste godine teritorija postaje i zvanično delom Nemačkog carstva. 1890. godine koloniji je dodata teritorija Kaprivi na severoistoku. Sa svojih 835.000 km² Nemačka jugozapadna Afrika je bila gotovo jedan i po put veća od samog Nemačkog carstva.

Nemačka jugozapadna Afrika je jedina nemačka kolonija u kojoj su se Nemci naselili u većem broju. 1914. godine na teritoriji kolonije je živelo približno 12.000 Nemaca, oko 2.000 ostalih evropljana (Englezi i Holanđani) i približno 150.000 domorodaca. Domoroci koji su se sastojali od tri etničke skupine su od strane evropljana zvani hotentoti. 80.000 domorodaca je pripadalo etničkoj grupi Herero, 60.000 Ovambo i 10.000 Nama.

Pleme Herero je 1904. godine podiglo ustanak protiv surove nemačke okupacije ondašnje „Jugozapadne Afrike”. U prvih nekoliko dana pobune Herero su pobili 123 nemačka civila u centralnoj Namibiji. Ustanku se na jugu brzo pridružilo pleme Nama, a zatim je Nemačka na teren u pustinji Namib poslao generala Lotara Fon Trotu. Poznat po surovosti u obračunu sa pobunama u nemačkim kolonijama u Aziji i na istoku Afrike, general Lotar Fon Trot je izdao nalog da se istrebe svi domorodci na tlu nemačke Jugozapadne Afrike.

Nemačke kolonijalne Šuc-trupe su u klanac kod Vartemberga na ulazu u pustinju Namib saterale više od 60.000 pripadnika plemena Herero i zatrovale izvore vode miljama u krug. Potonji pomor u pustinji Namib današnja istoriografija, smatra – prvim genocidom u 20. veku. Više od tri četvrtine Herero stanovništva pobile su nemačke snage 11. avgusta 1904. godine, a 15.000 odvedeno je u pustinju i ostavljeno da umre od gladi. Južna Afrika preuzela je vlast nad tim područjem 1915. godine. Nemačka je uputila izvinjenje prilikom 100. godišnjice masakra.

## Reference

## Povezano

* Spisak bivših nemačkih kolonija

## Vanjske veze
# Terorizam

**Terorizam** je smišljena upotreba nezakonitog nasilja ili prijetnje nezakonitim nasiljem radi usađivanja straha, s namjerom prisiljavanja ili zastrašivanja vlasti ili društva kako bi se postigli ciljevi koji su općenito politički, vjerski ili ideološki. U današnjem svijetu ne postoji definicija terorizma oko koje postoji međunarodnopravno relevantni konsenzus. Uobičajene definicije terorizma se uglavnom svode na nasilna djela kojima je glavna svrha izazvati opći strah, poduzeta iz ideoloških razloga, odnosno akcije u oružanim sukobima čija su namjerna meta neborci, odnosno civili.

Terorizam u današnjem svijetu ima pežorativno značenje, pa je prilična rijetkost da pojedinci i grupe - čak i kada preuzimaju odgovornost za djela koja se općenito smatraju terorističkim - sebe nazivaju teroristima.

## Povezano

* Teror
* Borci za slobodu
* Organizirani kriminal
* Asimetrično ratovanje
* Sukob niskog intenziteta
* Paravojska

## Izvori

* Terorizam u 21. stoljeću Arhivirano 2016-03-06 na Wayback Machine-u
# SWAPO

| **Jugozapadnoafrička narodna organizacijaSüdwestafrikanische Volksorganisation |
| --- |
|  |
|  |
| Lider
 | Hage Gejngob
 |
|  |
|  |
| Osnovana
 | 19. aprila 1960.
 |
| Sedište
 | Vindhuk
 |
| Država
 |  Namibija
 |
|  |
| Ideologija
 | Afrički nacionalizam Demokratski socijalizam, socijaldemokratija
 |
| **Politička pozicija** | Levi centar
 |
| Narodna skupština
 |

77 / 96
 |
|  |
| Međunarodno članstvo
 | Socijalistička internacionala
 |
| Boje
 | plava, crvena, zelena
 |
| internet stranica
 |

**Jugozapadnoafrička narodna organizacija (SVAPO)** (engleski: *The South West African People's Organisation (SWAPO)*) je politička stranka u Namibiji. Na izborima idu pod nazivom *"SVAPO partija"*

Na zadnjim zakonodavnim izborima, održanim 15. i 16. novembra 2004, stranka je osvojila 75,1% ili 55 od 78 mesta u parlamentu.

SVAPO je osnovan sa nekoliko drugih grupa grupa kao oslobodilačka organizacija. Posle Prvog svetskog rata, kada je Jugozapadna Afrika - bivša Nemačka kolonija predata Južnoafričkoj Republici pod mandatom za Ujedinjeno Kraljevstvo. Južnoafrička Republika je ovaj mandat pretvorila u vojnu okupaciju, pod aparthejdom.

SVAPO je imao sedište među Ovampo narodom na severu Namibije. 1960ih, SVAPO se spojio sa oslobodilačkom organizacijom Namibijskog naroda, protiv organizacija iz Južne Afrike. SVAPO je bio vojna organizacija, koristeći gerilske borbe u borbi protiv Južnoafričke vojske. Organizacija je imala sedište u Zambiji do 1975, posle toga u Angoli, gde se SVAPO ujedinio sa Marksističkim MPLA organizacijom (engleski: *Marxists in the Popular Movement for the Liberation of Angola (MPLA)*).

Kada je Namibija dobila nezavisnost 1990. godine, SVAPO je postao dominantna politička partija, sa predsednikom Sem Nujoma, koji je izabran za prvog predsednika Namibije. Nujoma je promenio ustav da bi se mogao ponovo kandidovati 1999. na predsedničkim izborima. 2004, za predsednika je izabran pripadnik SVAPO parije za novog predsednika republike, Nifikepunje Pohamba (engleski: *Hifikepunye Pohamba*). Sadašnji predsednik Namibije i SVAPO partije je imao te funkcije do 2007. godine.

## Povezano

* Rat za nezavisnost Namibije
* SVANU

## Reference

## Vanjske veze
# F. W. de Klerk

|  |
| --- |
| Frederik Vilem de Klerk |
|
 |
| Mandat(i) |
| predsednik Južnoafričke Republike
 |
| 15. avgust 1989 - 10. maj 1994.
 |
| Prethodnik
 | Piter Vilem Bota
 |
| Naslednik
 | Nelson Mandela
 |
| Biografija |
| Politička partija
 | Nacionalna stranka
 |
| Diploma sa
 | Potchefstroom University for Christian Higher Education
 |
| uredi  |

**Frederik Vilem de Klerk** (18. marta 1936 - 11. novembar 2021) je bio južnoafrički političar, poznat kao sedmi (ujedno i poslednji) predsednik Južnoafričke Republike tokom doba aparthejda. De Klerk je isprva imenovan za vršioca dužnosti predsednika 15. avgusta nakon što je P. V. Bota dao ostavku. Zvanično je stupio na dužnost predsednika 20. septembra 1989. godine, a 2. februara 1990. je najavio oslobađanje Nelsona Mandele nakon 28 godina provedenih u zatočeništvu, kao i povlačenje zabrane Afričkog nacionalnog kongresa, Pan afrikanističkog Kongresa i Južnoafričke komunističke partije. De Klerk je na narednim izborima, 1994, izgubio i na mestu predsednika ga je nasledio Nelson Mandela. Dobitnik je Nobelove nagrade za mir 1993. godine, zajedno sa Nelsonom Mandelom.

## Vanjske veze